
 DR 30.11.2011 

 
94 

Mangsa-mangsa yang terpaksa terus membayar dan projek-projek yang 
terbengkalai mengotorkan pandangan dan sebenarnya menyesakkan mata kita. Jadi 
seharusnya kita mahu kalau boleh satu tindakan bukan sahaja kepada syarikat. Kita 
mahu sekarang kepada individu yang terlibat secara langsung iaitu pemegang saham 
ataupun kepada ahli-ahli lembaga.  

Seterusnya, kepada perkara 5 tentang isu penubuhan projek pemulihan 
terbengkalai. Bagi menangani isu ini satu Pasukan Petugas Khas Pemudah Cara 
Perniagaan (PEMUDAH) memutuskan supaya ditubuhkan satu pasukan petugas khas 
bagi memastikan pemulihan projek terbengkalai yang turut dianggotai pegawai kanan 
daripada pelbagai agensi kerajaan dan pihak swasta yang berkepentingan dalam 
industri pemaju perumahan. Jadi soalan saya sejauh manakah keberkesanan 
pemantau ataupun penubuhan unit ini dalam mengatasi unit-unit ataupun projek-projek 
yang terbengkalai. Walaupun pada ketika ini kerajaan telah dapat menyiapkan 
sebanyak 52 peratus, 32 peratus dalam peringkat pembinaan dan selebihnya kita 
masih lagi mencari pemaju-pemaju yang mahu meneruskan pemajuan ini.  

Sekarang saya hendak bertanya kepada kementerian, apakah sebenarnya 
tindakan yang diambil kepada syarikat ataupun individu tersebut yang sebelum ini 
mengaut bayaran-bayaran yang telah dibuat secara bulanan terutamanya kepada 
kakitangan kerajaan, kepada tentera, kasihan mereka, kepada polis kena bayar pada 
tiap-tiap bulan. Gaji mereka ditolak tetapi projek masih lagi terbengkalai dan tidak ada 
tindakan yang dibuat. Kita hendak tahu sekarang liquidator yang akan mengambil alih 
dan bertanggungjawab di atas projek tersebut. 

■1830 

Adakah mereka akan terus dengan izin, honor apa juga pembayaran dan juga 
perjanjian yang telah dibuat sebelum ini. Kalau tidak bukan sahaja mereka ini akan rugi.  
Wang mereka akan hilang, bahkan mereka terpaksa menanggung hutang seumur 
hidup. Seterusnya, saya pergi kepada peranan bank dalam memberikan pinjaman.  
Seperti yang saya sebutkan tadi, bank memberikan 105 peratus pinjaman kepada 
mereka yang kononnya layak. Semua layak tetapi semasa meminjam. Selepas 
pinjaman dibuat barulah kita kenal pasti mereka kurang layak atau pun tidak layak.   

Yang mengaut keuntungan adalah bank. Sampai masanya nanti mereka akan 
ambil tindakan kepada pembeli-pembeli. Ini satu perkara yang tidak adil. Bahkan kita 
mahu melihat supaya pihak-pihak bank mestilah bekerjasama bagi memastikan mereka 
yang hanya layak sahaja diberikan pinjaman. Ini kerana kalau kita berikan pinjaman 
secara berleluasa, maka harga rumah akan tidak terkawal kenaikannya.   

Jadi, soalan saya adakah kerajaan akan mempertimbangkan tentang 
pengecualian duti setem bagi projek PR1MA tadi? Kita mahu melihat supaya apa yang 
telah dicadangkan oleh REHDA iaitu Persatuan Pemaju Perumahan yang menentang 
kenaikan pinjaman sampai RM400,000 kepada mereka yang berpendapatan sederhana 
kerana ini bagi memastikan supaya dengan izin, take home salary mereka benar-benar 
mencukupi untuk menyara kehidupan keluarga mereka...   

Datuk Abd. Rahman Dahlan [Kota Belud]: Boleh, Yang Berhormat?   

Datuk Wira Ahmad Hamzah [Jasin]: Ya, sila.   

Datuk Abd. Rahman Dahlan [Kota Belud]: Terima kasih Tuan Yang di-
Pertua. Ini berkenaan dengan bank tadi. Bank ini ia mempunyai pandangan kalau 
peminjam itu tidak dapat membayar balik, mereka tidak kehilangan atau tidak ada risiko 
sebab rumah itu akan diambil alih oleh bank dan bank akan mendapat rumah itu pada 
harga yang dipanggil primary market. Bukannya secondary market. Oleh sebab itu saya 
bersetuju dengan Yang Berhormat, bank harus diberi arahan supaya tidak 
mengeluarkan pinjaman terlalu murah, terlalu senang.   

Kadang-kadang saya dipanggil Yang Berhormat. Saya mendapat panggilan 
daripada bank bukannya kerana apa tetapi mereka mahu meminjamkan wang mereka.  
RM60,000, RM50,000, RM30,000 sedangkan tidak ada keperluan bagi pihak saya.  
Cuma yang ini akan menyebabkan hutang, house of income yang sudah pun terlalu 
tinggi di Malaysia sekarang ini bertambah tinggi. Jadi, saya setuju dengan Yang 
Berhormat dan baru-baru ini Bank Negara telah membuat pengumuman akan 
mengekang usaha bank untuk mengeluarkan pinjaman yang terlalu mudah ini. Ini juga 
menunjukkan liquidity terlalu tinggi di Malaysia ini.  



94. Mangsa-mangsa yang terpaksa terus membayar dan projek-projek yang terbengkalai mengotorkan pandangan dan sebenarnya menyesakkan mata kita. Jadi seharusnya kita mahu kalau boleh satu tindakan bukan sahaja kepada syarikat. Kita mahu sekarang kepada individu yang terlibat secara langsung iaitu pemegang saham ataupun kepada ahli-ahli lembaga. Seterusnya, kepada perkara 5 tentang isu penubuhan projek pemulihan terbengkalai. Bagi menangani isu ini satu Pasukan Petugas Khas Pemudah Cara Perniagaan (PEMUDAH) memutuskan supaya ditubuhkan satu pasukan petugas khas bagi memastikan pemulihan projek terbengkalai yang turut dianggotai pegawai kanan daripada pelbagai agensi kerajaan dan pihak swasta yang berkepentingan dalam industri pemaju perumahan. Jadi soalan saya sejauh manakah keberkesanan pemantau ataupun penubuhan unit ini dalam mengatasi unit-unit ataupun projek-projek yang terbengkalai. Walaupun pada ketika ini kerajaan telah dapat menyiapkan sebanyak 52 peratus, 32 peratus dalam peringkat pembinaan dan selebihnya kita masih lagi mencari pemaju-pemaju yang mahu meneruskan pemajuan ini. Sekarang saya hendak bertanya kepada kementerian, apakah sebenarnya tindakan yang diambil kepada syarikat ataupun individu tersebut yang sebelum ini mengaut bayaran-bayaran yang telah dibuat secara bulanan terutamanya kepada kakitangan kerajaan, kepada tentera, kasihan mereka, kepada polis kena bayar pada tiap-tiap bulan. Gaji mereka ditolak tetapi projek masih lagi terbengkalai dan tidak ada tindakan yang dibuat. Kita hendak tahu sekarang liquidator yang akan mengambil alih dan bertanggungjawab di atas projek tersebut. #1830. Adakah mereka akan terus dengan izin, honor apa juga pembayaran dan juga perjanjian yang telah dibuat sebelum ini. Kalau tidak bukan sahaja mereka ini akan rugi. Wang mereka akan hilang, bahkan mereka terpaksa menanggung hutang seumur hidup. Seterusnya, saya pergi kepada peranan bank dalam memberikan pinjaman. Seperti yang saya sebutkan tadi, bank memberikan 105 peratus pinjaman kepada mereka yang kononnya layak. Semua layak tetapi semasa meminjam. Selepas pinjaman dibuat barulah kita kenal pasti mereka kurang layak atau pun tidak layak. Yang mengaut keuntungan adalah bank. Sampai masanya nanti mereka akan ambil tindakan kepada pembeli-pembeli. Ini satu perkara yang tidak adil. Bahkan kita mahu melihat supaya pihak-pihak bank mestilah bekerjasama bagi memastikan mereka yang hanya layak sahaja diberikan pinjaman. Ini kerana kalau kita berikan pinjaman secara berleluasa, maka harga rumah akan tidak terkawal kenaikannya. Jadi, soalan saya adakah kerajaan akan mempertimbangkan tentang pengecualian duti setem bagi projek PR1MA tadi? Kita mahu melihat supaya apa yang telah dicadangkan oleh REHDA iaitu Persatuan Pemaju Perumahan yang menentang kenaikan pinjaman sampai RM400,000 kepada mereka yang berpendapatan sederhana kerana ini bagi memastikan supaya dengan izin, take home salary mereka benar-benar mencukupi untuk menyara kehidupan keluarga mereka... Datuk Abd. Rahman Dahlan [Kota Belud]: Boleh, Yang Berhormat?. Datuk Wira Ahmad Hamzah [Jasin]: Ya, sila. Datuk Abd. Rahman Dahlan [Kota Belud]: Terima kasih Tuan Yang di- Pertua. Ini berkenaan dengan bank tadi. Bank ini ia mempunyai pandangan kalau peminjam itu tidak dapat membayar balik, mereka tidak kehilangan atau tidak ada risiko sebab rumah itu akan diambil alih oleh bank dan bank akan mendapat rumah itu pada harga yang dipanggil primary market. Bukannya secondary market. Oleh sebab itu saya bersetuju dengan Yang Berhormat, bank harus diberi arahan supaya tidak mengeluarkan pinjaman terlalu murah, terlalu senang. Kadang-kadang saya dipanggil Yang Berhormat. Saya mendapat panggilan daripada bank bukannya kerana apa tetapi mereka mahu meminjamkan wang mereka. RM60,000, RM50,000, RM30,000 sedangkan tidak ada keperluan bagi pihak saya. Cuma yang ini akan menyebabkan hutang, house of income yang sudah pun terlalu tinggi di Malaysia sekarang ini bertambah tinggi. Jadi, saya setuju dengan Yang Berhormat dan baru-baru ini Bank Negara telah membuat pengumuman akan mengekang usaha bank untuk mengeluarkan pinjaman yang terlalu mudah ini. Ini juga menunjukkan liquidity terlalu tinggi di Malaysia ini.